[i] Valstybės narės turi leisti naudoti šioje lentelėje nurodytas gretimas dažnių juostas kaip ištisą dažnių juostą, jei laikomasi specialių kiekvienos iš šių gretimų dažnių juostų naudojimo sąlygų. [ii] Kaip apibrėžta 2 straipsnio 3 dalyje. [iii] Valstybės narės privalo leisti naudoti spektrą neviršijant šioje lentelėje nurodytų perduodamosios galios, lauko stiprio ar galios tankio verčių. Pagal 3 straipsnio 3 dalį jos gali nustatyti mažiau griežtas sąlygas, t. y. leisti naudoti spektrą esant didesnei perduodamosios galios, lauko stiprio ar galios tankio vertei, jei taip nesumažinamos ir nepabloginamos mažojo nuotolio įrenginių bendraveikos galimybės šiuo sprendimu suderintose dažnių juostose. [iv] Valstybės narės gali nustatyti tik šiuos papildomus parametrus (kanalų suskirstymo ir (arba) jų prieigos ir naudojimo taisykles), bet negali įtraukti kitų parametrų ar prieigos prie spektro ir trukdžių slopinimo reikalavimų. Mažiau griežtos nei 3 straipsnio 3 dalyje nurodytosios sąlygos reiškia, kad valstybės narės gali leisti visiškai netaikyti tam tikrų papildomų parametrų (kanalų suskirstymo ir (arba) prieigos prie spektro ir jo naudojimo reikalavimų) konkrečioje ryšio zonoje arba leisti taikyti didesnes vertes, jei nepažeidžiama bendro naudojimosi suderinta dažnių juosta tvarka. [v] Valstybės narės gali nustatyti tik šiuos „kitus naudojimo apribojimus“, bet negali įtraukti jokių papildomų naudojimo apribojimų. Kadangi gali būti nustatytos mažiau griežtos nei 3 straipsnio 3 dalyje nurodytosios sąlygos, valstybės narės gali netaikyti vieno arba visų šių apribojimų, jei nepažeidžiama atitinkama bendro naudojimosi suderinta dažnių juosta tvarka. [vi] veikimo ciklas apibrėžiamas kaip procentais išreikšta Σ(Ton)/(Tobs) vertė; čia Ton – pavienio siųstuvo veikimo trukmė, Tobs – stebėjimo trukmė. Ton matuojamas stebimoje dažnių juostoje (Fobs). Jei šiame techniniame priede nenurodyta kitaip, Tobs yra nepertraukiamas vienos valandos laikotarpis, o Fobs – atitinkama šiame techniniame priede aptariama dažnių juosta. Mažiau griežtos nei 3 straipsnio 3 dalyje nurodytosios sąlygos reiškia, kad valstybės narės gali leisti taikyti didesnę veikimo ciklo vertę. [1] Prie aktyviųjų implantuojamųjų medicinos prietaisų kategorijos priklauso aktyviųjų implantuojamųjų medicininių prietaisų radijo ryšio mazgas (prireikus su periferiniais įrenginiais), kurį ketinama chirurginiu ar medicininiu būdu visiškai arba iš dalies įterpti į žmogaus arba gyvūno kūną. [3] Prie nespecifinės paskirties mažojo nuotolio įrenginių kategorijos priklauso visų rūšių radijo įrenginiai, neatsižvelgiant į jų taikymo sritį ar tikslą, atitinkantys tam tikroje dažnių juostoje nustatytas technines sąlygas. Paprastai tokie įrenginiai naudojami telemetrijos, nuotolinio valdymo, signalizavimo, duomenų perdavimo ir kitoms reikmėms. [4] Prie pagalbinių klausos prietaisų kategorijos priklauso radijo ryšio sistemos, kurios klausos negalią turintiems žmonėms suteikia galimybę pagerinti gebėjimą girdėti. Paprastai sistemos įrangą sudaro vienas ar daugiau radijo siųstuvų ir vienas ar daugiau radijo imtuvų. [5] Prie apskaitos prietaisų kategorijos priklauso dvikrypčio radijo ryšio sistemų, kurios užtikrina nuotolinio stebėjimo, matavimo ir duomenų perdavimo pažangiųjų tinklų (elektros energijos, dujų, vandens) infrastruktūroje galimybę, radijo ryšio įrenginiai. [6] Pagalbos iškvietimo prietaisai – tai radijo ryšio sistemos, suteikiančios galimybę uždaroje srityje nelaimės ištiktam asmeniui užmegzti patikimą ryšį ir išsikviesti pagalbą. Paprastai pagalbos iškvietimo prietaisai naudojami teikiant pagalbą senyviems arba neįgaliems žmonėms. [7] Aktyvieji implantuojamieji medicinos prietaisai apibrėžti 1990 m. birželio 20 d. Tarybos direktyvoje 90/385/EEB dėl valstybių narių įstatymų, reglamentuojančių aktyviuosius implantuojamus medicinos prietaisus, suderinimo (OL L 189, 1990 7 20, p. 17). [8] Prie ilgojo veikimo ciklo/nuolatinio siuntimo įrenginių kategorijos priklauso radijo įrenginiai, kurių veikimas grindžiamas trumpa delsa ir ilgojo veikimo ciklo signalų siuntimu. Paprastai šie įrenginiai naudojami asmeninėse belaidėse garso ir multimedijos srautinio perdavimo sistemose garso ir vaizdo signalams bei garso ir vaizdo sinchronizavimo signalams perduoti kartu, judriojo ryšio telefonuose, automobilių arba namų laisvalaikio įrangoje, belaidžiuose mikrofonuose ir garsiakalbiuose, belaidėse ausinėse, radijo įrenginiuose, kuriuos nešiojasi asmuo, pagalbiniuose klausos prietaisuose, ausyje nešiojamuose klausymo prietaisuose, belaidžiuose mikrofonuose, naudojamuose koncertų ar kitų sceninių renginių metu, ir mažos galios FM siųstuvuose (36-tos juostos). [9] Prie radiolokacijos įrenginių kategorijos priklauso radijo ryšio įrenginiai, naudojami objekto vietai, greičiui ir (arba) kitoms savybėms nustatyti ar su tais parametrais susijusiai informacijai gauti. Paprastai tokiai informacijai gauti radiolokacijos įranga atliekami matavimai. Ši apibrėžtis nesusijusi su jokiais tiesioginiais ar vieno ir daugelio punktų radijo ryšiais. [10] Lygio talpykloje matavimo radarai – tai specialūs radiolokacijos įrenginiai, įrengiami metalinėse ar gelžbetoninėse talpyklose arba panašiuose statiniuose iš medžiagų, kurių slopinimo savybės panašios, ir naudojami lygiui talpykloje matuoti. Talpyklos paskirtis – rezervuaras medžiagai laikyti. [11] Modelių valdymo įrenginiai – tai specialūs nuotolinio valdymo ir telemetrijos radijo ryšio įrenginiai, naudojami modelių (daugiausia mažų transporto priemonių modelių) judėjimui oru, žeme, vandens paviršiumi arba po vandeniu valdyti. [12] Prie radijo dažninio atpažinimo (RFID) įrenginių kategorijos priklauso žymeniu ir (arba) užklausikliu grindžiamos radijo ryšio sistemos, kurias sudaro prie gyvų arba negyvų objektų tvirtinami radijo prietaisai (žymenys) ir siųstuvo-imtuvo įrenginiai (užklausikliai), kuriais suaktyvinamas žymuo ir priimami jo siunčiami duomenys. Paprastai šie įrenginiai naudojami daiktų buvimo vietai sekti ir jiems atpažinti, pvz., elektroniniam prekių stebėjimui (EAS), taip pat duomenims, susijusiems su daiktais, prie kurių tvirtinami žymenys, rinkti ir perduoti; žymenys gali būti be baterijų, naudojami su pagalbine baterija arba maitinami iš baterijos. Užklausiklis žymens atsaką patvirtina ir perduoda į pagrindinę sistemą. [13] Prie transporto ir eismo telematikos įrenginių kategorijos priklauso radijo įrenginiai, naudojami transporto (kelių, geležinkelio, vandens ar oro, atsižvelgiant į atitinkamus techninius apribojimus), eismo valdymo, navigacijos, judumo valdymo srityse ir intelektinėse transporto sistemose (ITS). Paprastai šios priemonės naudojamos skirtingų rūšių transporto sąsajose, ryšiui tarp transporto priemonių (pvz., automobilių), tarp transporto priemonių ir stacionaraus objekto (pvz., automobilio ir infrastruktūros), taip pat ryšiui su naudotojais palaikyti. [14] Prie induktyviųjų įrenginių kategorijos priklauso radijo įrenginiai, artimojo lauko ryšiui naudojantys indukcinės kilpos sistemos magnetinį lauką. Paprastai šie įrenginiai naudojami automobilių imobilizavimo, gyvūnų atpažinimo, pavojaus signalizavimo, kabelių paieškos, atliekų tvarkymo, asmens atpažinimo, belaidžio balso ryšio, prieigos kontrolės, artumo jutiklių, apsaugos nuo vagystės, įskaitant radijo dažnių induktyviąsias apsaugos nuo vagystės sistemas, duomenų perdavimo į rankinius įrenginius, automatinio daiktų atpažinimo, belaidėse valdymo ir automatinėse kelių rinkliavos sistemose. [15] Prie trumpojo veikimo ciklo/patikimųjų įrenginių kategorijos priklauso radijo įrenginiai, kurių veikimas grindžiamas mažu bendru spektro naudojimu ir trumpojo veikimo ciklo spektro prieigos taisyklėmis, siekiant užtikrinti labai patikimą spektro prieigą ir signalų siuntimą bendrai naudojamose juostose. Paprastai šie įrenginiai naudojami pavojaus signalizavimo sistemose, kuriose pavojaus būsenai per atstumą nurodyti naudojamas radijo ryšys, taip pat pagalbos iškvietimo prietaisų sistemose, kurios suteikia galimybę nelaimės ištiktam asmeniui užmegzti patikimą ryšį. [16] Prie plačiajuosčio duomenų perdavimo įrenginių kategorijos priklauso radijo įrenginiai, kurių prieiga prie spektro grindžiama plačiajuosčio moduliavimo būdais. Paprastai šie įrenginiai naudojami belaidės prieigos sistemose, kaip antai vietinio radijo ryšio tinkluose (WAS/RLAN) arba plačiajuosčių mažojo nuotolio įrenginių duomenų perdavimo tinkluose. [17] 20-oje juostoje induktyviesiems įrenginiams taikomos didesnės lauko stiprio vertės ir papildomi naudojimo apribojimai. [18] 22, 24, 25, 27a ir 28 juostose induktyviesiems įrenginiams taikomos didesnės lauko stiprio vertės ir papildomi naudojimo apribojimai. [19] Galios riba taikoma uždaros talpyklos viduje ir atitinka – 41,3 dBm/MHz e. i. r. p. spektrinį tankį bandomosios 500 litrų talpyklos išorėje. [20] Prie medicinos duomenų gavimo kategorijos priklauso ne balso duomenų perdavimas į neimplantuojamuosius medicinos prietaisus ir iš tų prietaisų pacientų stebėjimo, diagnozės ir gydymo tikslais sveikatos priežiūros įstaigose arba paciento namuose. [21] PMR446 įranga yra nešiojamoji įranga (nenaudojama kaip bazinė stotis arba kartotuvas), kurioje integruotos antenos naudojamos tik siekiant užtikrinti kuo geresnį dalijimąsi duomenimis ir sumažinti trukdžius. PMR446 įranga veikia mažo nuotolio tiesioginio ryšio režimu ir nenaudojama nei kaip tinklo infrastruktūros dalis, nei kaip kartotuvas. [22] Pavojaus signalizavimo sistema – tai prietaisas, kuriame radijo ryšys naudojamas tam, kad būtų galima vykdyti pagrindinę funkciją, t. y. iškilus problemai ar susidarius ypatingoms aplinkybėms per atstumą duoti pavojaus signalą sistemai arba apie pavojų perspėti operatorių. Prie radijo signalizacijos prietaisų priklauso pagalbos iškvietimo prietaisai, taip pat saugumo ir saugos signalizacijos prietaisai. [23] Medicininių fiziologinių parametrų jutiklių tinklo sistemos (MBANS), naudojamos medicininiams duomenims gauti, yra skirtos naudoti sveikatos priežiūros įstaigose ir pacientų namuose. Jos yra mažos galios radijo ryšio sistemos, naudojamos ne balso duomenims perduoti iš medicinos prietaisų ir į tuos prietaisus paciento stebėjimo, diagnozės ir gydymo tikslais, kaip paskirta tinkamai įgalioto sveikatos priežiūros specialisto, ir apibrėžiamos kaip skirtos naudoti tik medicinos tikslais. [24] Siekdamos apsaugoti radioastronomijos tarnybą ar spektro naudojimą kitais nacionaliniais tikslais, valstybės narės gali nustatyti draudžiamas zonas ar imtis lygiaverčių priemonių, kad atitinkamose vietose sukasparnių kliūčių aptikimo įranga nebūtų naudojama. Sukasparnis apibrėžiamas kaip EASA CS-27 ir CS-29 (pagal ankstesnę sertifikavimo tvarką atitinkamai JAR-27 ir JAR-29). [25] Derinimo intervalo pagrindu prietaisas gali veikti visame dažnių diapazone. [26] Duomenų tinklo prieigos taškas – tai stacionarus antžeminis mažojo nuotolio prietaisas, veikiantis kaip duomenų tinkle veikiančių kitų mažojo nuotolio prietaisų prisijungimo prie paslaugų platformų, esančių už to duomenų tinklo ribų, taškas. Terminas „duomenų tinklas“ reiškia kelis tinklą sudarančius mažojo nuotolio prietaisus (įskaitant tinklo prieigos tašką) ir belaidžius jų tarpusavio ryšius.